b'\n_START_ARTICLE_\nPowerview\n_START_PARAGRAPH_\nPowerview on kyl\xc3\xa4 Winnipegjoen varrella Manitoban provinssissa Kanadassa. Se sijaitsee noin 130 kilometrin p\xc3\xa4\xc3\xa4ss\xc3\xa4 koilliseen Winnipegist\xc3\xa4 l\xc3\xa4hell\xc3\xa4 Winnipegj\xc3\xa4rven rantaa. Er\xc3\xa4maamaisemissa sijaitsevan kyl\xc3\xa4n asukasluku on noin 755 henke\xc3\xa4._NEWLINE_Powerview on nuori kyl\xc3\xa4, joka virallisesti muodostettiin vuonna 1951. Alueen historia juontaa juurensa aina 1700-luvulle saakka. Alue asutettiin varhain, ja ensimm\xc3\xa4inen asutuskeskus oli Winnipegj\xc3\xa4rven rannalla sijaitseva Fort Maurepas._NEWLINE_Powerviewin kyl\xc3\xa4n l\xc3\xa4helle Pine Fallsiin rakennettiin 1940\xe2\x80\x931950-lukujen vaihteessa sanomalehtipaperitehdas, jonka k\xc3\xa4ytt\xc3\xb6voimaksi valjastettiin Winnipegjoen uoma._NEWLINE_Kyl\xc3\xa4n suurimmat ty\xc3\xb6nantajat ovat Pine Falls Paper Company, joka ty\xc3\xb6llist\xc3\xa4\xc3\xa4 noin 500 henke\xc3\xa4, sek\xc3\xa4 Manitoba Hydron omistamat MacArthur Fallsin, Great Fallsin ja Pine Fallsin voimalaitokset, jotka ty\xc3\xb6llist\xc3\xa4v\xc3\xa4t useita paikallisia. Powerviewin koulu on my\xc3\xb6s merkitt\xc3\xa4v\xc3\xa4 ty\xc3\xb6llist\xc3\xa4j\xc3\xa4, ja se tarjoaa opetusta esikoululuokilta aina 12. vuosiluokalle saakka.'